คําสั่งนายทะเบียนที่ 2/2552เรื่อง ให้บริษัทเปิดเผยข้อมูลเกี่ยวกับฐานะการเงินและผลการดําเนินงานของบริษัทประกันวินาศภัย---------------------------------------- อาศัยอํานาจตามความในมาตรา 50/1 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ และเงื่อนไขในการเปิดเผยข้อมูลเกี่ยวกับฐานะการเงินและผลการดําเนินงานของบริษัทประกันวินาศภัย พ.ศ. 2551 ฉบับลงวันที่ 9 ธันวาคม พ.ศ. 2551 นายทะเบียนจึงออกคําสั่งไว้ ดังนี้ข้อ ๑ คําสั่งนี้เรียกว่า "คําสั่งนายทะเบียนที่ 2/2552 เรื่อง ให้บริษัทเปิดเผยข้อมูลเกี่ยวกับฐานะการเงินและผลการดําเนินงานของบริษัทประกันวินาศภัย"ข้อ ๒ คําสั่งนี้ให้ใช้บังคับตั้งแต่วันที่ 31 มีนาคม พ.ศ. 2552 เป็นต้นไปข้อ ๓ ในคําสั่งนี้ "บริษัท" หมายความว่า บริษัทประกันวินาศภัยตามกฎหมายว่าด้วยการประกันวินาศภัยข้อ ๔ ให้บริษัทเปิดเผยข้อมูล ตามแบบ ปผว. 1 แนบท้ายคําสั่งนี้ โดยให้มีรายละเอียด ดังนี้ 4.1 ฐานะการเงิน โดยให้เปิดเผยฐานะการเงินรายปีที่ผ่านการตรวจสอบจากผู้สอบบัญชี โดยเปรียบเทียบกับระยะเวลาเดียวกันของปีที่ผ่านมา และฐานะการเงินรายไตรมาสที่ผ่านการสอบทานจากผู้สอบบัญชี โดยเปรียบเทียบกับระยะเวลาเดียวกันของปีที่ผ่านมาทั้งนี้ ในขณะที่บริษัทยังไม่มีการนําส่งงบการเงินรายไตรมาสที่ผ่านการสอบทานจากผู้สอบบัญชีต่อคณะกรรมการกํากับและส่งเสริมการประกอบธุรกิจประกันภัยตามความในมาตรา 47 (1) แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ให้บริษัทเปิดเผยรายงานเกี่ยวกับฐานะการเงินและกิจการของบริษัทประจําเดือน มีนาคม มิถุนายน และกันยายน แทน การเปิดเผยข้อมูลฐานะการเงินให้มีรายละเอียด ดังนี้ 4.1.1 งบดุล และสถานะเงินกองทุน ประกอบด้วย (1) สินทรัพย์ (2) หนี้สิน (3) ส่วนของผู้ถือหุ้น (4) เงินกองทุน (5) เงินกองทุนที่ต้องดํารงตามกฎหมาย (6) อัตราส่วนเงินกองทุนต่อเงินกองทุนที่ต้องดํารงตามกฎหมาย 4.1.2 อัตราส่วนทางการเงิน ได้แก่ อัตราส่วนสภาพคล่อง (liquidity ratio) กล่าวคือ สินทรัพย์สภาพคล่องต่อเงินสํารองค่าสินไหมทดแทนและค่าสินไหมทดแทนค้างจ่ายจากการรับประกันภัยโดยตรง 4.2 ผลการดําเนินงานรายปี และผลการดําเนินงานสะสมรายไตรมาส โดยให้มีรายละเอียด ดังนี้ 4.2.1 งบกําไรขาดทุน ประกอบด้วย (1) รายได้ (2) รายจ่าย (3) กําไร (ขาดทุน) สุทธิ 4.2.2 งบกระแสเงินสด ประกอบด้วย (1) กระแสเงินสดได้มา (ใช้ไป) จากกิจกรรมดําเนินงาน (2) กระแสเงินสดได้มา (ใช้ไป) จากกิจกรรมลงทุน (3) กระแสเงินสดได้มา (ใช้ไป) จากกิจกรรมจัดหาเงิน (4) เงินสดเพิ่มขึ้น (ลดลง) สุทธิ 4.2.3 สัดส่วนร้อยละของเบี้ยประกันภัยรับโดยตรงแยกตามประเภทของการรับประกันภัย 4.3 การรับประกันภัย การจ่ายค่าสินไหมทดแทน หรือผลประโยชน์ตามกรมธรรม์ประกันภัยและวิธีการติดต่อกับบริษัท โดยให้มีรายละเอียด ดังนี้ 4.3.1 ขั้นตอน ระยะเวลา เอกสาร และวิธีการในการขอเอาประกันภัย 4.3.2 ขั้นตอน ระยะเวลา เอกสาร และวิธีการในการขอรับค่าสินไหมทดแทน หรือผลประโยชน์ตามกรมธรรม์ประกันภัย 4.3.3 วิธีการติดต่อบริษัท และหน่วยงานที่เกี่ยวข้อง กรณีมีข้อพิพาทหรือเรื่องร้องเรียนข้อ ๕ ให้บริษัทเปิดเผยข้อมูลฐานะการเงินและผลการดําเนินงานรายไตรมาส ภายในหกสิบวันนับจากวันสิ้นไตรมาสนั้น ให้บริษัทเปิดเผยข้อมูลฐานะการเงินและผลการดําเนินงานรายปี ภายในห้าเดือน นับแต่วันสิ้นสุดรอบระยะเวลาบัญชี ในกรณีที่บริษัทมีอัตราส่วนเงินกองทุนต่อเงินกองทุนที่ต้องดํารงตามกฎหมาย ต่ํากว่าร้อยละร้อยระหว่างไตรมาส ให้บริษัทเปิดเผยข้อมูลดังกล่าวตลอดระยะเวลาที่อัตราส่วนดังกล่าวต่ํากว่าร้อยละร้อยตามแบบ ปผว. 2 แนบท้ายคําสั่งนี้ ทั้งนี้ บริษัทต้องปรับปรุงข้อมูลดังกล่าวอย่างน้อยทุกสิ้นเดือนข้อ ๖ ให้กรรมการผู้มีอํานาจลงนามผูกพันบริษัทลงนามรับรองความถูกต้องของข้อมูลที่เปิดเผยข้อ ๗ ให้บริษัทเปิดเผยข้อมูล ผ่านทางเว็บไซต์ (website) ของบริษัท และปิดประกาศไว้ในที่เปิดเผย ณ สํานักงานใหญ่ และสํานักงานสาขาของบริษัท พร้อมทั้งแจ้งตัวชี้แหล่งในอินเทอร์เน็ต (Universal resource locator : URL) ที่เป็นปัจจุบันของข้อมูลดังกล่าวต่อสํานักงานคณะกรรมการกํากับและส่งเสริมการประกอบธุรกิจประกันภัยผู้มีอํานาจลงนาม - สั่ง ณ วันที่ 16 มกราคม พ.ศ. 2552จันทรา บูรณฤกษ์เลขาธิการนายทะเบียน